Rena badiredi ba Lenaneotlhabollo la Balemi la Grain SA re šegofaditšwe le gona re na le mahlatse ka ge re kgona go kgatha tema yeo re holofelago gore e ka thuša go nolofatša phetolo ya temo mono Afrika-Borwa. Rena ba Lenaneotlhabollo la Balemi la Grain SA re ineetše go hlabolla batšweletšikgwebo ba baso bao ba kgonago le gona ba tlogo kgotlelela. Maikemišetšo a molao wo ke go kgonthiša gore dithoto tša boleng bja fase ga di tšhilafatše indasteri ya Southern African Customs Union . Molao wo o tiišetša le taolo ya melao ya tikologo le mabaka a tšhireletšo, polokego le khwalithi ya dithoto. Gapegape o dira gore go latelwe le melao ya maphelo mo tikologong yeo. Ge re reka selo re diriša tšhelete go se lefela. Tšhelete ke pampiri goba tshipi fela mme gantši re ipotšiša re re: "Na go tla bjang gore pampiri goba tshipi e lefele dilo tša mohola" Tšheletepampiri e hlolegile ka baka la tebanyotirišo (functional approach) mabapi le tšhelete. Nakong ye e fetilego dilo di be di bapatšwa (selo se ile sa bapatšwa ka mokgwa wa kananyo, moo selo se ilego sa neelwa motho mme yena a buša a neela motho yoo selo se sengwe sa mohola wa go swana). Mohlala: motho o ile a bapatša kgomo mme yena a amogela mekotla ye mehlano ya lehea. Bothata bja papatšišano ya mohuta wo e be e le gore ge motho a be a na le kgomo mme a nyaka lehea, o ile a swanela go hwetša motho yo a bego a na le lehea mme a nyaka kgomo. Motho yoo o ile a ralala le naga a nyaka motho yo a bego a rata go bapatša lehea ka go amogela kgomo?